Հաշվետվություն

Փետրվարի 14-ից 17-ը կայանալիք ՀՀ վոլեյբոլի ընտրական փուլում հանդես եկավ մեր կրթահամալիրի աղջիկների հավաքական թիմը:Հանդիպումները կայացան Խուլ ու համրերի մշակույթային կենտրոնում:Մասնակցում էին 12 վոլեյբոլիստուհիներ,որոնք հանդիսանում են մեր կրթահամալիրի աշակերտուհիներ և ընդգրկված էին նաև մեր շրջանավարտ աղջիկները:

Մեր մրցակից թիմերն էին «Արթիկ» և «Շենգավիթ» վոլեյբոլի թիմերը,որոնք երկար տարիներ հանդես են եկել ՀՀ առաջնություններին և գրավել մրցանակային տեղեր:Մեր համար շատ ուրախալի էր, որ մեզ հնարավորություն տրվեց մասնակցել ընտրական փուլին և մենք ուժ և եռանդ չխնայեցինք պատշաճ ձևով հանդես գալ այդ մրցաշարին:Ինձ, որպես մարզիչ, պատասխանատվություն ընկավ ներկայացնել թիմը:Հաշվի առնելով մեր թիմի և մրցակիցների հնարավորությունները,ուժեղ և թույլ կողմերը,փորձեցի սկսել մի հեռանկարային մարզումային գործնթաց ,որը կբերի մեր թիմի արդյունավետությանը և այս խաղերը շատ հարմար էր ստուգելու մեր ուժերը:Առաջին խաղը վերջացավ 2:3 հաշվով:Մենք պարտվեցինք բայց պատվով:Աչքի ընկավ իր խաղով Սյուզաննա Թադևոսյանը 10-1 դասարանից:

15-ին խղացինք «Արթիկ» թիմի հետ և ցավոք նորից պարտվեցինք:Համառ պայքար էր ամեն մի գնդակի համար,բայց այստեղ էլ փորձի պակասը իր բացասական դերը խաղաց մեր հանդեպ:Բոլոր մասնագետ մարզիչների և ֆեդերացիայի ներկայացուցիչների համար անակնկալ էր այսպիսի եռանդուն և ուժեղ նոր ստեղծված թիմի ելույթը,որը ոչնչով չեր զիջում իր մրցակիցներին և մեր ներկայությունը մյուս մրցումներին խոստացան ապահովել:

**Եզրակացություն**

Ստացված արդյունքները ցույց տվեցին, որ մեր թիմը ունի հեռանկար մարզական բնագավառում պատվով ներկայացնել կրթահամալիրը վոլեյբոլի մրցումներին:Միակ խնդիրը փորձի պակասն է և պահանջում է ժամանակ այտ խնդիրը լուծելու(ընկերական հանդիպումներ,մրցաշարերի մասնակցություն,մարզումների վերլուծություն):